cyanic-selkie/wikianc huggingface dataset:
Stär
Stären als physikalesch Objeten am Universum
D'Astronomie huet an de leschten honnert Joer ëmmer méi dacks op Methode vun der Physik zeréckgegraff. Sou berout e groussen Deel vun eisem Wëssen iwwer d'Stären op theoreetesche Stäremodellen, deenen hir Qualitéit un der Iwwereneestëmmung mat den astronomeschen Observatioune gemooss gëtt. Emgekéiert ass d'Erfuerschung vun de Stären duerch déi enorm Zuel vu Phenomeener an duerch d'Spanwäit vun de bedeelegte Parameter och fir déi physikalesch Grondlagefuerschung vu grousser Bedeitung.
Zoustandsgréisste vun de Stären
Stäre loosse sech mat wéinege Zoustandsgréissten bal vollstänneg charakteriséieren. Déi wichtegst nennt een fundamental Parameter. Dozou zielen
D'Uewerflächentemperatur, d'Schwéieraccelleratioun an d'Heefegkeet vun de cheemeschen Elementer op der Stäreuewerfläch loosse sech aus dem Stärespektrum ermëttelen. Ass d'Distanz vun engem Stär bekannt, beispillsweis duerch d'Miessung vun senger Parallax, sou kann een d'Liichtkraaft iwwer d'visuell Magnitude berechnen, déi duerch Fotometrie gemooss gëtt. Aus dësen Informatiounen kënne schliisslech de Radius an d'Mass vum Stär bestëmmt ginn. D'Rotatiounsvitesse v um Equator kann net direkt berechent ginn, mä nëmmen d'projizéiert Komponente mat der Inklinatioun i, déi d'Orientéierung vun der Rotatiounsachs beschreift.
Bal all Stäre loosse sech eendeiteg an eng Spektralklass an an eng Liichtkraftklass andeelen. Si falen bannenzeg vum Hertzsprung-Russell-Diagramm (HRD) oder dem Faarwen-Hellegkeets-Diagramm a relativ kleng Beräicher, wou déi wichtegst d'Haaptrei ass. D'Taatsaach, datt sech bal all Stäre sou einfach andeele loossen, bedeit, datt d'Ausgesi vun de Stäre vun nëmme relativ wéinege physikalesche Prinzipie bestëmmt gëtt.
Am Verlaf vu senger Entwécklung beweegt sech de Stär am Hertzsprung-Russell-Diagramm. D'Bunn vun engem Stär an dësem Diagramm ass haaptsächlech duerch eng eenzeg Gréisst festgeluecht, nämlech seng Ufanksmass. Dobäi bleiwen d'Stären déi meescht Zäit op der Haaptrei, an entwéckele sech am Spéitstadium zu Rout Risen an enden deelweis als Wäiss Zwergen. Dës Stadie ginn am Artikel iwwer d'Stärenentwécklung méi no beschriwwen.
Der Wertebereich einiger Zustandsgrößen überdeckt viele Größenordnungen. D'Uewerflächentemperature vun den Haaptreiestären reeche vun ongeféier 2200 K bis 45.000 K, hir Masse vun 0,07 bis 120 Sonnemassen an hir Radie vun 0,1 bis 25 Sonneradien. Rout Rise sinn däitlech méi kal a kënne sou grouss ginn, datt déi komplett Äerdbunn an hir Plaz hätt, bei VY Canis Majoris souguer déi vum Saturn. Wäiss Zwergen hunn Temperature bis zu 100.000 K, sinn awer nëmme sou kleng wéi eis Äerd, obwuel hir Mass mat der Sonnemass ze vergläichen ass. D'Mass vun Haaptreiestäre kann duerch d'Mass-Liichtkraaft-Relatioun ofgeschat ginn.
D'Eegebeweegung vun engem Stär schliisslech ass de Vitessvektor a Bezuch op d'Position vun der Sonn. Typesch Eegebeweegungen leien tëscht 10 an 100 Kilometer pro Sekonn. Dat ass meeschtens och eng Eegenschaft vun der Stärenëmgéigend, d. h. Stäre si meeschtens a Rou an hirer eegener Ëmgéigend. Dat kënnt dohier, datt Stären a Gruppen aus grousse Gaswolleken entstinn. Duerch zoufälleg Prozesser, wéi beispillsweis Stärerendez-vousen an dichte Kugelstärekéip oder méiglech Supernova-Explosiounen an hirer Ëmgéigend, kënne Stären iwwerduerchschnëttlech Eegevitesse kréien (sougenannt runaway stars oder Hyperschnellleefer). Déi jeeweileg Vitess geet awer ni iwwer Wäerter vu wéinegen honnert Kilometer pro Sekonn eraus. Déi éischt Entdeckung vu Stären déi duerch hir Eegebeweegung d'Mëllechstroos verlooss haten, goufen an de leschte Jore gemaach. Momentan sinn eelef vun dëse Stäre bekannt, déi gréisstendeels no Begéignunge mat dem Schwaarze Lach am galakteschen Zentrum, hiren Impuls kritt haten. ,
Jean Wolf
De Jean Wolf, gebuer de 6. Abrëll 1830 zu Bous a gestuerwen de 5. Juni 1880 zu Bouneweg, war e Lëtzebuerger Kraaftmënsch.
Dem John Grün säi Virgänger, den Herkules Wolf, genannt De Fiels vu Lëtzebuerg ass zäitweileg a Frankräich opgetrueden. An enger Liewensbeschreiwung, déi zu senge Liefzäiten erauskoum, gëtt allerhand erzielt:
De Jean Wolf, deen 1 Meter 70 grouss war an tëscht 95 an 100 Kilo gewien huet, gouf spéider vum Keeser Napoleon III. wéinst senge Leeschtungen dekoréiert.
Wellelängt
Als Wellelängt, Symbol λ (griichesch: Lambda), gëtt de klengsten Ofstand tëscht zwéi Punkte vun der selwechter Phas vun enger Well bezeechent. Dobäi hunn zwéi Punkten déi selwecht Phas, wa si sech op déi selwecht Aart a Weis begéinen, d. h. wa si am zäitlechen Oflaf déi selwecht Amplitude an déi selwecht Beweegungsrichtung hunn. Bei Waasserwellen ass d'Wellelängt zum Beispill de Ofstand vun zwéi Wellebierger oder Wellendäll niefteneen a gëtt an deem Fall mam Symbol L bezeechent. Si ass de raimlechen Analogon zu der Periodendauer.
Wellelängte vum siichtbare Liicht: Faarwen
Dat mënschlecht A ass an engem Wellelängteberäich vun ongeféier 800 nm (rout) bis 400 nm (violett) empfindlech. Beie gesinn zum Beispill och Liicht dat kuerz Wellelängten huet, dat sougenannt ultraviolett Liicht, kënnen dofir awer kee rout Liicht gesinn.
Weider Informatiounen zum Faarfempfanne vum A steet am Artikel Faarf.
Wellelängt vun elektromagnéitesche Wellen am Medium
Fir d'Wellelängt an engem Medium gëllt:
Wa Liichtwellen oder aner elektromagnéitesch Wellen duerch e Medium ginn, fir dat de Refraktiounsindex n bekannt ass, sou reduzéiert sech hir Wellelängt a Funktioun vum Refraktiounsindex, d'Frequenz bleift awer onverännert.
D'Wellelängt am Medium ass woubäi \lambda_0 d'Vakuumwellelängt d'Well ass.
Dat ass d'Ursaach fir Faarfvariante bei optesche Biller, well sech déi ënnerschiddlech Refraktioun (beim Iwwergank vum Liicht an en anert Medium n_2) fir déi verschidde Wellelängte vum afalende Liicht op d'Brennwäit vun der Lëns iwwerdréit.
De-Broglie-Wellelängt
De Louis-Victor de Broglie entdeckt, datt all Deelchen duerch Matièrewelle beschriwwe ka ginn. D´Wellelängt vu sou enger Matièrewell gëtt De-Broglie-Wellelängt genannt an hänkt vum Impuls p vum Deelchen of. Fir e relativisteschen Deelche kann d'Wellelängt mat follgender Equatioun bestëmmt ginn:
Dobäi ass h de Wierkungsquantum vum Planck, c d'Liichtvitess, m d'Mass a v d´Vitess vum Deelchen.
Canton de La Roche-sur-Yon-Sud
De Canton de La Roche-sur-Yon-Sud ass eng fréier franséisch administrativ Andeelung am Arrondissement La Roche-sur-Yon, am Departement Vendée an de Pays de la Loire.
Renga
E Renga, op Japanesch 連歌 renga, ass en traditionellt japanescht Kettegedicht. E besteet aus uneneegereiten Tanka an ass am japanesche Mëttelalter entstanen. Tanka goufen zu lyresche Forme mat bis zu 100 Strophe verbonnen, woubäi den Uewerstolle 5:7:5 Silben an den Ënnerstolle 7:7 Silben huet.
Pierre Warin
De Pierre Warin gebuer de 15. Juni 1948 zu Rocourt an der Provënz Léck. ass ee belsche Geeschtlechen an Auxiliairebëschof vun Namur.
De Pierre Warin gouf den 23. Dezember 1972 zu Léck zum Geeschtleche geweit. Hien ass Bachelier en Philosophie, Candidat en philosophie et lettres, Licencié en théologie biblique an huet en Doktertitel an der Theologie.
Hie krut seng Ordinatioun als Auxiliairebëschof vun Namur, an Titularbëschof vun Tongeren de 26. September 2004.
Säi Wopesproch ass: Virtus in infirmitate perficitur
Canton d'Ouzouer-sur-Loire
De Canton d'Ouzouer-sur-Loire ass eng fréier franséisch administrativ Andeelung am Arrondissement Orléans, am Departement Loiret an der Regioun Centre.
Physik
D'Physik, vum Griichesche φυσικός phusikos, „dat Natierlecht“, a φύσις phusis, „Natur“, ass d'Wëssenschaft vun der Natur am Allgemengen. Si befaasst sech mat der Matière, der Energie an de fundamentale Kräfte vun der Natur, déi d'Interaktiounen tëscht de Partikele steieren. Bis zum 19. Joerhonnert ass d'Physik als natierlech Philosophie bezeechent ginn. D'Physiker ënnersiche Phenomeener, déi sech iwwer all Gréisstenuerdnunge verdeelen, vun de subnukleare Partikelen, aus där all normal Matière besteet (Deelerchersphysik), bis zum materiellen Universum als e Ganzt (Kosmologie).
Entdeckungen aus der Physik fannen Uwendungen a villen anere Naturwëssenschaften well Matière an Energie grondleeënd Bausteng vun der Natur sinn. Verschidden Eegenschaften, déi vun der Physik ënnersicht ginn, si wouer fir all materielle System, wéi zum Beispill Conservatioun vun der Energie. Sou Eegenschafte ginn als physikalescht Gesetz bezeechent. D'Physik gëtt heiansdo "fundamental Wëssenschaft" genannt, well all aner Naturwëssenschaft (Biologie, Chimie, Geologie, asw.) mat bestëmmte Materialer schaffen, déi de physikalesche Gesetzer follegen. Zum Beispill, ass d'Chimie d'Wëssenschaft vun de Chemikalien an de Moleküllen aus deene se bestinn. D'Eegenschafte vun de Chemikalie gi bestëmmt vun den Eegenschafte vun de Moleküllen aus deene se bestinn, an déi ginn akkurat vu verschiddene Gebidder aus der Physik beschriwwen, wéi Quantemechanik, Thermodynamik,an den Elektromagnetismus.
D'Physik ass ganz enk un d'Mathematik gebonnen - d'Mathematik liwwert de logesche Kader an dem physikalesch Gesetzer exakt formuléiert, an hir Viraussoen ausgerechent kënne ginn. Physikalesch Theorië gi praktesch ëmmer mat der Hëllef vun der Mathematik ausgedréckt, an déi Mathematik déi dobäi benotzt gëtt, ass meeschtens méi komplizéiert wéi an den anere Wëssenschaften. Den Ënnerscheed tëscht der Physik an der Mathematik, ass deen datt d'Physik probéiert déi Welt ze beschreiwen an där mir liewen, dogéint ënnersicht d'Mathematik all méiglech Strukturen, och déi déi keen Ebenbild an der Natur hunn. Dës Ënnerscheedung ass awer a verschiddene Fäll net sou einfach ze maachen. Et gëtt e grousst Gebitt tëscht der Mathematik an der Physik, dat mathematesch Physik genannt gëtt, an dat sech domat befaasst, d'mathematesch Struktur vun de physikaleschen Theorien z'ënnersichen.
Klassesch Physik
Klassesch Physik behandelt déi traditionell Gebidder an Theemen, déi schonn am Ufank vum 20. Joerhonnert bekannt an och gréisstendeels ausgeschafft waren - Mechanik, Akustik, Optik, Hëtzt an Elektrizitéit a Magnetismus.
Modern Physik
De gréissten Deel vun der klassescher Physik beschäftegt sech mat Matière an Energie ënner normale Konditiounen. Dogéint beschäftegt sech déi modern Physik (dat ass déi Physik, déi no den Ännerunge vum Physiker senger Usiicht vun der Welt, duerch revolutionär Theorien am Ufank vum 20. Joerhonnert, entstanen ass) mat dem Behuele vun der Matière an der Energie ënner extreeme Konditiounen (wei z. B. bei Liichtvitess, oder quasi-Liichtvitess) oder awer iwwer extreem grouss oder kleng Dimensiounen. Zum Beispill, ënnersichen d'atomar an d'nuklear Physik d'Matière an der klengst méiglecher Gréisst, wou een nach cheemesch Elementer kann ënnerscheeden. D'Physik vun de Partikelen intresséiert sech fir nach méi klengen Dimensiounen, well si sech mat de fundamentale Bausteng vun der Matière befaast. Dat Gebitt vun der Physik gëtt och nach als "Physik vun den héijen Energien" bezeechent, well een extreem héich Energie brauch fir deen Typ vu Partikelen a grousse Partikel Acceleratoren ze produzéieren. An sou Dimensioune verléieren normal, alldeeglech Notioune vu Raum, Zäit, Matière an Energie hir Gëltegkeet.
Déi zwou Haapttheorien vun der moderner Physik ginn en anert Bild vum Raum, vun der Zäit a vun der Matière, wei dat vun der klassescher Physik. D'Quantentheorie befaasst sech mat der diskreter, amplaz vun der kontinuéierlecher Natur vu ville Phenomeener op atomarem oder sub-atomarem Niveau, a mat der Komplementaritéit vu Partikelen a Welle bei der Beschreiwung vun deene Phenomeener. D'Relativitéitstheorie beschäftegt sech mat der Beschreiweung vu Phenomeener, déi sech an engem Referenzkader ofspillen, dee sech par Rapport zum Beobachter beweegt. D'speziell Relativitéit këmmert sech em d'uniform Beweegungen an enger flaacher Raumzäit an ëm d'Objeten déi sech no un der Liichtvitess beweegen. D'allgemeng Relativitéit verallgemengert déi speziell mat de beschleunegte Beweegungen an enger gekrëmmter Raumzäit, a gëtt d'Relatioun vum gekrëmmte Raum zur Gravitatioun. Béid, d'Quantentheorie an d'Relativitéitstheorie, fannen Uwendungen an der moderner Physik.
Theoreetesch an experimentell Physik
Graff gesot probéieren theoreetesch Physiker Theorien auszeschaffen, déi et fäerdegbréngen, experimentell Resultater ze beschreiwen, z'interpretéieren, an och nei Phenomeener virauszesoen. Dogéint maachen experimentell Physiker verschidden Experimenter mat deenen een nei Phenomeener erfuersche kann, oder awer theoreetesch Viraussoen teste kann. Obwuel Theorie an Experiment separat entwéckelt ginn, kënne se net een ouni deen anere bestoen. Fortschrëtter an der Physik ginn dacks gemaach, wann en Experiment e Resultat gëtt, dat net mat den Theorien erkläert ka ginn, an dowéinst eng nei Theorie entwéckelt muss ginn. Anerersäits ginn d'Iddien vun den Theoreetiker awer och dacks den Ufank fir en neit Experiment. Ouni Experiment kann theoreetesch Fuerschung an déi falsch Richtung goen: sou ass dëst eng Haaptkritik géint d'M-Theorie, eng populär Theorie an der Physik vun den héijen Energien, fir déi nach keen experimentellen Noweis konnt bruecht ginn.
Zentral Theorien
Obwuel d'Physik sech mat enger grousser Villfalt vu Systemer beschäftegt, gëtt et verschidden Theorien déi vun all Physiker benotzt ginn. Vun all dësen Theorië gëtt haut ugeholl datt se, an engem gewësse Beräich, korrekt sinn. Zum Beispill beschreift d'Theorie vun der klassescher Mechanik akkurat d'Beweegunge vun engem Objet, sou laang dëse vill mei grouss ass wéi en eenzelen Atom an hie sech méi lues wéi d'Liichtvitess beweegt. All dës Theorië bleiwen ëmmer nach Gebidder mat aktiver Fuerschung: sou ass, zum Beispill, e wichtegen Aspekt vun der klassescher Mechanik, de Chaos, eréischt am Laf vum 20. Joerhonnert entdeckt ginn, also 3 Joerhonnerte no der éischter Formuléierung vun dëser Theorie vum Isaac Newton. Déi "zentral Theorië" si wichteg Instrumenter fir méi spezialiséiert Theme kënnen unzegoen, an et gëtt vun all Physikstudent, egal a watfir enger Richtung hie sech spezialiséiert, gefuerdert, datt en déi Theorië gutt beherrscht.
Haaptgebidder aus der Physik
Déi aktuell Fuerschung an der Physik deelt sech a verschidde Gebidder op, déi all verschidden Aspekter vun der materieller Welt ënnersichen. D'Physik vun der kondenséierter Matière, déi vu villen als dat gréisst eenzelt Gebitt vun der Physik ugesi gëtt, beschäftegt sech domat, wéi d'Eegenschafte vun der normaler Matière, wéi déi fest a flësseg Stoffer, mat deene mir all Dag ze dinn hunn, aus den Eegenschaften a mutuellen Interaktiounen tëscht den Atomer, aus deenen des Stoffer bestinn, ervirginn. D'Gebitt vun der atomarer, molekulairer an optescher Physik befaasst sech mat der Aart a Weis wéi sech individuell Atomer a Molekülle behuelen, a besonnesch wéi se d'Luucht absorbéieren an erëm ofginn. D'Gebitt vun der Partikelphysik, dat dacks och als "Physik vun den héijen Energien" bezeechent gëtt, ënnersicht d'Eegenschafte vu subnuklearere Parikelen, déi méi kleng wéi en Atom sinn. Heizou gehéieren d'Elementarpartikelen, déi d'Grondbausteng vun der Matière bilden. Schlussendlech ginn d'physikalesch Gesetzer vun der Astrophysik an der Kosmologie benotzt fir astronomesch Phenomeener z'erklären, déi vun der Sonn an aneren Objeten am Sonnesystem, bis bei d'Universum als e Ganzt ginn.
Associéiert Gebidder
Et gëtt vill Gebidder vun der Fuerschung, déi d'Physik mat anere Wëssenschafte mëschen. Zum Besipill dat wäitreechend Gebitt vun der Biophysik, dat physikalesch Eegenschafte vu biologesche Systemer ënnersicht, oder d'Quantechimie, déi erfuerscht, wéi d'Quantentheorie d'cheemescht Verhale vu Moleküllen an Atomer erkläre kann. Hei ass eng Lëscht vun engem Deel vun deene Felder:
Akustik - Astronomie - Biophysik - Cheemesch Physik - Computergestëtzte Physik - Elektronik - Ingenieurswiesen - Geophysik - Wëssenschaft vun de Materialer - Mathematesch Physik - Medezinesch Physik - Physesch Chimie - Physik vum informatesche Rechnen - Quantechimie - Quantesch Informatiounswëssenschaft - Dynamik vum Auto
Exotesch Theorien
Kal Fusioun - Dynamesch Theorie vun der Gravitatioun - Äther - Steady state theory - Wellstrukur vun der Matière
Geschicht
Kuckt och Berüümt Physiker a Nobelpräisser an der Physik.
Zanter der Antiquitéit hunn d'Léit versicht, d'Eegenschafte vun der Matière ze verstoen: Firwat falen net ugehalen Objeten op de Buedem, firwat hu verschidde Materialer verschidden Eegenschaften, a sou weider. Aner Mysterie waren d'Beschafenheet vum Universum, d'Form vun der Äerd an d'Behuele vun Himmelskierper wéi der Sonn an dem Mound. E ganze Koup Theorië si proposéiert ginn, mä déi meescht vun deene ware falsch. Déi Theorië si gréisstendeels a philosopheschen Terme verfaasst ginn, a sinn ni duerch systematesch Experimenter oder Beobachtunge getest ginn, sou wéi dat haut de Fall ass. Et gëtt allerdéngs Ausnamen an Anachronismen: sou huet zum Beispill de griicheschen Denker Archimedes vill quantitativ korrekt Beschreiwunge vun der Mechanik an der Hydrostatik gemaach.
D'Wierker vum Ptolemäus (Astronomie) a vum Aristoteles konnten och net all Phenomeener beschreiwe wéi d'Beobachtunge méi prezis gi sinn.
Dëst huet mat sech bruecht, datt Wourechten, déi bis dohin als absolut ugesi gi waren, a Fro gestallt goufen. Dëst, an d'Sich no neien Äntwerten huet zu enger Period mat grousse wëssenschaftleche Fortschrëtter gefouert, déi haut als wëssenschaftlech Revolutioun bezeechent gëtt. Hir Ufäng kënnen an der Neientdeckung vum Aristoteles am 12. an 13. Joerhonnert gesi ginn. Si fënnt hiren Héichpunkt an der Publikatioun vum Isaac Newton sengem Philosophiae Naturalis Principia Mathematica am Joer 1687 (dësen Datum ass ëmstridden).
Déi meescht Historiker (z. B. den Howard Margolis) soen, datt d'wëssenschaftlech Revolutioun am Joer 1543, mat dem éischten Drock vum polneschen Astronom Nikolaus Kopernikus sengem Buch De Revolutionibus, dat hien eng dose Joer méi fréi geschriwwen hat, ugefaangen huet. D'Hpothees vun dësem Buch ass, datt d'Äerd ronderëm d'Sonn dréint. Aner wichteg Fortschrëtter an där Zäit goufe vum Galileo Galilei, Christiaan Huygens, Johannes Kepler a Blaise Pascal gemaach.
Wärend dem fréie 17. Joerhonnert huet den Galileo als Éischte wëssenschaftlech Experimenter benotzt fir Theorien ze validéieren. Dëst ass d'fundamental Iddi vun der wëssenschaftlecher Method. De Galileo huet verschidde Behaaptungen um Gebitt vun der Dynamik opgestallt an och erfollegräich getest. Dozou zielt d'Gesetz vun der Inertie. Am Joer 1687 huet den Newton säi Principia Mathematica publizéiert, an deem zwou verständlech an erfollegräich Theorien ausgeschafft sinn: D'Beweegungsgesetzer vum Newton, aus deenen déi klassesch Mechanik entstanen ass; an d'Gravitatiounsgesetz vum Newton dat d'fundamental Kraaft vun der Gravitatioun beschreift. Béid Theorien hu mat de Beobachtungen iwwerenee gestëmmt. D'Principia enthalen och verschidden Theorien um Gebitt vun der Dynamik vun de flëssege Matièren. Am Laf vun den nächste Joerhonnerten ass d'klassesch Mechanik vum Leonhard Euler, Joseph-Louis de Lagrange, William Rowan Hamilton an aneren ausgebaut an ëmformuléiert ginn. D'Gesetz vun der universeller Gravitatioun huet en neit Gebitt, nämlech d'Astrophysik ervirbruecht, déi astronomesch Phenomeener mat Hëllef vu physikaleschen Theorië beschreift.
Nodeem den Newton déi klassesch Mechanik definéiert hat, war dat nächst grouss Fuerschungsfeld an der Physik d'Natur vun der Elektrizitéit. Beobachtungen am 17. an am 18. Joerhonnert vu Wëssenschaflter, wéi dem Robert Boyle, dem Stephen Gray an dem Benjamin Franklin hunn d'Fëllementer fir spéider Aarbechte geluecht. Déi Bobachtungen hunn och eist grondsätzlecht Verstoe vun der elektrescher Spannung a vum Stroum geschaf. Am Joer 1821 huet de Michael Faraday d'Etüd vum Magnetismus mat där vun der Elektrizitéit verbonnen. Him ass opgefall, datt ee Magnéit, deen a Beweegung ass, elektresche Stroum an engem Leeder induzéiert. De Faraday huet och d'Konzept vun elektromagnéitesche Felder opgesat. Den James Clerk Maxwell huet dorop opgebaut an, am Joer 1864, 20 ënnerenee verbonnen Equatioune publizeiert, déi d'Interkonnektioune vun elektreschen a magnéitesche Felder erklären. Dës 20 Equatioune konnten duerno vum Oliver Heaviside, mat Hëlléf vum Vektorrechnen, op véier Equatioune reduzéiert ginn.
Nieft aneren elektromagnéitesche Phenomeener kënnen dem Maxwell seng Equatiounen och benotzt gi fir d'Luucht ze beschreiwen. Dëst ass 1888 vum Heinrich Hertz, mam Erfanne vum Radio, an 1895 mat der Entdeckung vun de Röntgen-Stralen, vum Wilhelm Röntgen confirméiert ginn. Well een d'Luucht mat elektromagnéiteschen Termë ka beschreiwen, ass den Albert Einstein op d'Iddi vu senger spezieller Relativitéitstheorie komm. Dës Theorie bréngt et fäerdeg, klassesch Mechanik mat dem Maxwell sengen Equatiounen ze verbannen. D'speziell Relativitéitstheorie vereenegt Raum an Zäit an d'Raumzäit. An dëser Theorie gëtt et eng aner Transformatioun tëscht Referenzkadere wéi an der klassescher Mechanik, wat mat sech bruecht huet datt d'relativistesch Mechanik huet missen entwéckelt ginn, als Ersatz fir déi klassesch Mechanik. Am Fall vun de luese relative Vitesse fënnt een d'klassesch Mechanik an der relativistescher Mechanik erëm. Den Einstein huet weider un der spezieller Theorie geschafft andeems hien d'Gravitatioun mat a seng Rechnungen abezunn huet, a publizéiert am Joer 1915 seng allgemeng Relativitéitstheorie.
D'Basis vun der allgemenger Relativitéitstheorie ass d'Feldequatioun vum Einstein. Déi beschreift wéi den Tensor vun der Energie an der Matière d'Raumzäit verformt. Weider Aarbecht um Einstein senger Feldequatioun huet Resultater erginn, déi de Big Bang, , Schwaarz Lächer an en Universum, dat sech ausbreet, viraussoen. Den Einstein war iwwerzeegt, datt d'Universum statesch ass, an huet dowéinst eng kosmologesch Konstant a seng Equatioun agefouert, fir datt statesch Léisunge méiglech sollte sinn. Mä am Joer 1929 huet den Edwin Hubble astronomesch Beobachtunge gemaach, déi beweisen, datt sech d'Universum ausdeent.
Vum 18. Joerhonnert un ass d'Thermodyanmik vum Boyle, vum Young a vu villen aneren entwéckelt ginn. Am Joer 1733 huet den Bernoulli statistesch Argumenter an der klassescher Mechanik benotzt fir doraus Resultater aus der Thermodynamik ofzeleeden. Dat war d'Gebuertsstonn vun der statistescher Mechanik. Am Joer 1798 huet de Thompson bewisen, datt ee mechanesch Aarbecht kann an Hëtzt verwandelen, an 1847 huet den Joule d'Konservatioun vun der Energie agefouert, an dës souwuel a Form vun Hëtzt wéi och als mechanesch Energie. De Ludwig Boltzmann ass am 19. Joerhonnert verantwortlech fir déi aktuell Form vun der statistescher Mechanik.
Am Joer 1895 huet de Wilhelm Röntgen d'Röntgen-Stralen entdeckt déi sech als héichfrequent elektromagnéitesch Stralung erausgestallt hunn. D'Radioaktivitéit ass 1896 vum Henri Becquerel entdeckt ginn, a méi am Detail vu Marie a Pierre Curie an aneren erfuerscht ginn. Dat war den Ufank vum Gebitt vun der Nuklearphysik.
Am Joer 1897 huet de Joseph J. Thompson den Elektron entdeckt, dat elementar Partikel wat den elektresche Stroum a Stroumkreesser transportéiert. 1904 huet hien den éischte Modell vum Atom proposéiert, deen haut als Plumpudding-Modell bezeechent gëtt. (D'Existenz vum Atom ass schonn 1808 vum John Dalton proposéiert ginn.)
Dës Entdeckungen hunn d'Iddi vum Atom als Grondbaustee vun der Matière, déi vill Physiker vun där Zäit vertrueden hunn, ënnermauert, an hunn zu weiderer Fuerschung un der Struktur vun den Atomer ugereegt.
Am Joer 1911 huet den Ernest Rutherford aus sengen Diffusiounsexperimenter d'Existenz vun engem kompakten Atomkär hiergeleet, deen aus postiv geluedenen Deeler, de Protonen, besteet. D'Neutronen, déi neutral Kärdeeler, sinn 1932 vum James Chadwick entdeckt ginn. D'Relatioun tëscht Mass an Energie (Einstein, 1905) ass op eng spektakulär Aart a Weis wärend dem Zweete Weltkrich bewise ginn, andeems intensiv Nuklearfuerschung op deenen zwou Säite bedriwe ginn ass, mam Zil, eng Atombomm ze bauen. Déi däitsch Ustrengungen, ënner der Leedung vum Heisenberg, hu keng Friichte gedroen, am Géigesaz zu den Allierten hirem Manhattan Project. An de Vereenegte Staaten huet en Team, ënner der Leedung vum Enrico Fermi, am Joer 1942 déi éischt vum Mënsch gemaachen nuklear Kettereaktioun fäerdeg bruecht. 1945 ass dunn deen éischten nukleare Sprengstoff um Trinity Site, an der Géigend vun Alamogordo am New Mexico, getest ginn.
1900 huet de Max Planck seng Erklärung vun der Stralung vun engem schwaarze Kierper publizéiert. Seng Gläischungen hu postuléiert datt d'Radiatoren an der Natur quantifiéiert sinn, wat sech als den Ufank vun enger neier Branche vun der Physik, d'Quantephysik, erausgestallt huet. Zanter 1900 hunn de Planck, den Einstein, den Niels Bohr an anerer, ugefaange Quantentheorien z'entwéckelen andeems si diskret Energieniveaue benotzt hunn, an dat fir verschidden anormal experimentell Resultater z'erklären. 1925 huet de Werner Heisenberg an 1926 den Erwin Schrödinger an de Paul Dirac d'Quantemechanik formuléiert, déi déi Quantentheorië vu vidrun erkläert huet. An der Quantemechanik ass d'Resultat vun enger physikalescher Miessung fundamental probabel. D'Theorie beschreift Berechnunge vun dëse Warscheinlechkeeten, a beschreift mat groussem Erfolleg d'Behuele vun der Matière bei klengem Moossstaf. An den 1920er Joren hunn den Erwin Schrödinger, de Werner Heisenberg an de Max Born e konsistent Bild vum cheemesche Behuele vun der Matière, souwéi eng komplett Theorie vun der elektronescher Struktur vun den Atomer, ginn, an dëst als Nieweprodukt vun der Quantemechanik.
D'Quantesch Feldtheorie ass ausgeschafft gi fir d'Quantemechanik mat der spezieller Relativitéitstheorie konsistent ze maachen. Si ass an de spéiden 1940er Joren entstanen duerch Aarbechte vum Richard Feynman, Julian Schwinger, Sin-Itiro Tomonaga a Freeman Dyson. Si hunn d'Theorie vun der quantescher Elektrodynamik ausgeschafft, déi et mat Erfolleg fäerdeg bréngt, de Lamb shift z'erklären. Quantesch Feldtheorie huet de Kader fir modern Partikelphysik gesat, déi d'fundamental Kräften tëscht den elementare Partikelen erfuerscht.
Den Chen Ning Yang an den Tsung-Dao Lee hunn an den 1950er Joren eng onerwaarten Asymetrie beim Verfall vu subatomare Partikelen entdeckt. De Yang an de Robert Mills hunn eng nei Klass vu Jauge-Theorien, erausgeschafft, déi de Kader geliwwert hu fir nuklear Kräften ze verstoen. D'Theorie fir déi staark nuklear Kraaft ass vum Murray Gell-Mann proposéiert ginn. D'elektroschwaach Kraaft, d'Unifikatioun vun der schwaacher nuklearer Kraaft an dem Elektromagnetismus ass vum Sheldon Lee Glashow, Abdus Salam a Steven Weinberg proposéiert ginn, an 1964 vum James Watson Cronin a vum Val Fitch konfiméiert ginn. Dës Endeckungen hunn zum sougenannte Standard Modell an den 1970er Jore gefouert, deen all elementar Partikel, déi bis haut observéiert gouf, beschreift.
D'Quantemechanik huet och d'theoreetesch Handwierksgeschier geliwwert fir d'Physik vun der condenséierter Matière, där hiert Haaptgebitt d'Physik vun der fester Matière ass. Si beschäftegt sech mat den Eegenschafte vu festen a flëssege Stoffer, wouzou Phenomeener wéi Kristallstrukturen, Semikonduktivitéit a Suprakonduktivitéit gehéieren. De Felix Bloch, deen am Joer 1928 eng quantemechanesch Beschreiwung vun den Elektronen an engem Kristall ginn huet, gehéiert zu de Pionéier vun der Physik vun der condenséierter Matière. Den Transistor ass 1947 vun de Physiker John Bardeen, Walter Houser Brattain an William Bradford Shockley an de Laboratoirë vu Bell Telephone entwéckelt ginn.
Déi zwéi grouss Themë vum 20. Joerhonnert, nämlech déi allgemeng Relativitéitstheorie an d'Quantemechanik, sinn onkompatibel mateneen. D'allgemeng Realtivitéit beschreift d'Universum um Moosstaaf vun de Planéiter, de Solarsystemer an de Galaxien, wärend d'Quantemechanik um Moossstaf vun de subatomare Partikele schafft. Des Erausfuerderung gëtt vun der Stringtheorie ugeholl, déi d'Raumzäit net mat Hëllef vu Punkte beschreift, mä mat eendimensionalen Objeten, de Stringen. Dës Stringen hunn d'Eegenschafte vu konventionelle Lastiken (z. B. d'Spannung an d'Vibratioun). Dës Theorie gëtt ganz hoffnungsräich Resultater, déi awer nach net konnte getest ginn. D'Sich no experimentellen Iwwerpréiwe vun der Stringtheorie sinn nach am Gaang.
D'Vereent Natiounen hunn d'Joer 2005, genee 100 Joer no dem Einstein senger Annus mirabilis, zum "Weltjoer vun der Physik" erkläert.
Zukënfteg Richtungen
D'Fuerschung an der Physik geet am Moment op enger grousser Zuel vu Fronte weider, a wäert dat och nach fir en eng laang Zäit maachen.
An der Physik vun der condenséierter Matière ass dee greissten ongeléiste Problem zur Zäit d'Suprakonduktivitéit bei héijen Temperaturen. Grouss Efforten, haaptsächlech vun experminteller Natur ginn dru gesat fir d'Spintronic a quantesch Computeren z'entwéckelen.
An der Partikelphysik sinn déi éischt experminetell Hiweiser op eng Physik nom Standardmodell ogedaucht. Ee vun den Haapthiwäiser ass, datt den Neutrinoen hir Mass net gläich Null ass. Déi Experimenter schéngen de Problem vun de solaren Neutrinoen, deen et schonn eng länger Zäit gëtt, geléist ze hunn. D'Physik vun den Neutrinoe mat Mass ass am Moment e Gebitt mat intensiver Fuerschung, souwuel um expermintelle wéi och um theoreetesche Plang. Nodeems mat dem Large Hadron Collider um CERN e Partikelaccelerator mat enger Energie vu bal 13 TeV gebaut gouf, an den Higgs boson 2012 fonnt gouf, geet et elo ënner anerem dorëm supersymetresch Partikelen ze fannen.
Theoreetesch Versich fir d'Quantemechanik an d'allgemeng Relativiéit an der quantescher Gravitatioun ze vereenegen, hunn nach keng Friichte gedroen, obwuel si scho méi wéi en halleft Joerhonnert undaueren. Déi Kandidaten déi am Moment am warscheinlechste schéngen, sinn d'M-Theorie, d'Superstringtheorie an d'Schläife Quantegravitatioun.
Vill astronomesch a kosmologesch Problemer konnten och nach net befriddegend erkläert ginn. Zu deene Problemer zielen d'Existenz vu kosmesche Strale mat ultrahéijer Energie, d'Asymetrie vun de Baryonen, d'Beschleunegung vun der Ausdeenung vum Universum an déi anormal Rotatioun vun de Galaxien.
Obwuel et grouss Fortschrëtter op de Gebidder vun der Physik vun den héijen Energien, der Quantephysik an der astronomescher Physik gouf, ass den Oflaf vu villen alldeegleche Phenomeener nach ganz wéineg verstan. Sou zum Beispill d'Komplexitéit, Chaos an Turbulenzen. Komplex Problemer, déi op den éischte Bléck schénge wéi wa se duerch eng schlau Uwendung vun der Dynamik an der Statik ze léise wieren, hunn nach ëmmer keng Léisung. Zum Beispill, d'Enstehung vun engem Koup Sand, Wierbelen a fléissendem Waasser, d'Form vu Waasserdrëpsen, d'Mechanisme vun der Uewerflächespannung, oder heterogen Kollektiounen, déi sech selwer arrangéieren, wa se gerëselt ginn. Zanter den 1970er Joren hunn dës komplex Problemer, aus verschiddene Grënn, eng grouss Opmierksamkeet kritt, mä virun allem well et vun do u méiglech war, dës Problemer mat mathematesche Methoden op Computeren op eng nei Aart a Weis ze modeleieren. D'interdisziplinär Wichtegkeet vun der Léisung vun dëse komplexe Problemer ass méi grouss ginn, wéi ee bei der Etüd vun der Turbulenz an der Aerodynamik, an der Beobachtung vum Entstoe vu Motiver a biologesche Systemer gesäit. Am Joer 1932 hat den Horace Lamb korrekt virausgesot: ''I am an old man now, and when I die and go to heaven there are two matters on which I hope for enlightenment. One is quantum electrodynamics, and the other is the turbulent motion of fluids. And about the former I am rather optimistic.''
(Ech sinn elo en ale Mann, a wann ech stierwen an an den Himmel kommen, da gëtt et zwou Saachen déi ech gär verstoe géif. Déi éischt ass quantesch Elektrodynamik, an déi zweet ass d'turbulent Beweegung vu Flëssegkeeten. An ech sinn zimmlech optimistesch datt dat mat der éischter klappt.)
Canton de Gennevilliers-Nord
De Canton de Gennevilliers-Nord ass eng fréier franséisch administrativ Andeelung am Arrondissement Nanterre, am Departement Hauts-de-Seine an der Regioun Île-de-France.
Nicolas Adam
D'Ekipp gouf am europäesche System déi véiert an am fräie System déi fënneft.
Canton de Patay
De Canton de Patay ass eng fréier franséisch administrativ Andeelung am Arrondissement Orléans, am Departement Loiret an der Regioun Centre.
Canton de Chamalières
De Canton de Chamalières ass eng franséisch administrativ Andeelung am Arrondissement Clermont-Ferrand, Puy-de-Dôme an der Regioun Auvergne-Rhône-Alpes.
Tanka
En Tanka, op Japanesch 短歌 tanka „Kuerzgedicht“, ass eng mindestens 1.300 Joer al reimlos japanesch Gedichtform (Waka) mat 31 Moren. Si ass méi al wéi den Haiku, dee sech aus dem Tanka entwéckelt huet.
Canton de Gennevilliers-Sud
De Canton de Gennevilliers-Sud ass eng fréier franséisch administrativ Andeelung am Arrondissement Nanterre, am Departement Hauts-de-Seine an der Regioun Île-de-France.
Pierre Kipgen
De Pierre Kipgen, gebuer den 8. September 1868 am Rollengergronn a gestuerwen den 28. Juni 1934 an der Stad Lëtzebuerg, war e lëtzebuergesche Kënschtler a Konschterzéier.
Schlass Arenberg
Schlass Arenberg ass den Numm vun dräi Schlässer:
Pierre Kipgen
De Pierre Kipgen huet als Chef d'Atelier an der École d'Artisans an der Stad Lëtzebuerg geschafft.
Jean-Pierre Koenig
De Jean-Pierre oder Johann-Peter Koenig, gebuer den 19. Oktober 1870 zu Kietscht a gestuerwen de 14. Dezember 1919 an der Stad Lëtzebuerg, war e lëtzebuergeschen Architekt an Ingenieur.
Vun him sinn d'Pläng vun ë. a. dem Gebai vun der Spuerkeess op der Metzer Plaz a vum Pôle Nord op der Bréisseler Plaz an der Stad Lëtzebuerg, vun der Léiwenger an der Schrondweiler Kierch, a vum fréiere Schrëftstellerheem vun de Jesuitten (der aktueller Handwierkerschoul) um Lampertsbierg.
Hie war ee vun de Grënnungsmembere vum Cercle artistique de Luxembourg.
1917 krut hien de Prix Grand-Duc Adolphe.
No him genannt
Als Undenken un de Jean-Pierre Koenig gouf de 15. Abrëll 1954 eng Strooss um Lampertsbierg no him genannt: d'rue Jean-Pierre Koenig .
Canton de Châtillon-sur-Marne
De Canton de Châtillon-sur-Marne ass eng fréier franséisch administrativ Andeelung am Arrondissement Reims, an der Marne an der Regioun Grand Est.
Den Haaptuert ass Châtillon-sur-Marne.
Technetium
Technetium (Symbol Tc) ass e cheemescht Element mat der Uerdnungszuel 43 am Periodesystem vun den Elementer. Déi relativ Atommass vu sengem stabilsten Isotop ass 98.
Canton de Saint-Jean-de-Braye
De Canton de Saint-Jean-de-Braye ass eng franséisch administrativ Andeelung am Arrondissement Orléans, am Departement Loiret an der Regioun Centre.
Aloys Jousten
Den Aloys Jousten, gebuer den 2. November 1937 zu Sankt Vith a gestuerwen den 20. September 2021 zu Köln, war e belsche Geeschtlechen a Bëschof vu Léck.
Den Aloys Jousten war Dokter an der Theologie a gouf den 8. Juli 1962 zu Léck zum Priister geweit.
Vum 9. Mee 2001 bis den 13. Mee 2013 war hien als 91. Bëschof vu Léck den Nofollger vum Albert Houssiau. Den Nofollger vum Jousten ass de Jean-Pierre Delville.
Eldorado (Kino)
Den Eldorado war e Kino op der Garerplaz an der Stad; den 30. Dezember 1949 hat de Georges Reckinger do ugefaange Filmer ze weisen.
Am Joer 1982 ass versicht ginn dem Trend vun der Zäit no ze kommen an aus engem grousse Sall goufen zwéi kleng Säll gemaach. Dat huet den Ënnergang vum Eldorado awer net opgehalen, well op Silvester 1988 ass en zougemaach ginn.
E gouf mat sengem Noper, dem Kino Europe, ofgerappt; an d'Plaz koum e Bürosgebai. Hautesdags ass um Rez-de-chaussée e Supermarché dran.
Canton de Levallois-Perret-Nord
De Canton de Levallois-Perret-Nord ass eng fréier franséisch administrativ Andeelung am Arrondissement Nanterre, am Departement Hauts-de-Seine an der Regioun Île-de-France.
Canton de Montaigu
De Canton de Montaigu ass eng franséisch administrativ Andeelung am Arrondissement La Roche-sur-Yon, am Departement Vendée an de Pays de la Loire.
Japanesch Literatur
Ënner japanescher Literatur versteet een déi a japanescher Sprooch verfaasst Literatur. Si ëmfaasst en Zäitraum vun zirka 1.500 Joer, vum Kojiki bis zur Géigewaart, an huet sech ënner äusserlechen Aflëss entwéckelt, wéi zum Beispill vu China oder zurzäit vun Europa.
Canton de La Roche-sur-Yon-Nord
De Canton de La Roche-sur-Yon-Nord ass eng fréier franséisch administrativ Andeelung am Arrondissement La Roche-sur-Yon, am Departement Vendée an de Pays de la Loire.
Metal Frënn Gousseldeng
D ' Metal Frënn Gousseldeng, ofgekierzt MFG, ass e Lëtzebuerger Metal-Webzine.
Den MFG ass den 31. Mäerz 2005 an d'Liewe geruff gi vun zwéi Gousseldenger: Dem Charel an dem Sven. Dës zwéi Metalfreaks haten een Zil virun Aen: Lëtzebuerg en uerdentlecht Metal-Webzine ze bidden.
Kuerz no der Grënnung ass der MFG Crew dunn nach den Thomas bäigetrueden. Am Abrëll 2006 koum och eng weiblech Verstäerkung bäi, an dat an der Persoun vum Naïma.
Vun do u waren déi véier Kolleege bereet, fir sech an der Metalzeen vu Lëtzebuerg ze presentéieren. Mat Verdeele vu Flyeren op Konzerten a Reklammen op Internetsäiten hu si sech séier en Numm gemaach. Duerch déi usteigend Popularitéit vun hirem Webzine ass natierlech och den Drock geklommen, fir ëmmer nei Interviewen an CD-Reviews ze maachen. Dat ass hinne gelongen, och wann et net ëmmer einfach war, fir Hobby a Schoul ënner een Daach ze bréngen.
Canton de Saint-Jean-de-la-Ruelle
De Canton de Saint-Jean-de-la-Ruelle ass eng franséisch administrativ Andeelung am Arrondissement Orléans, am Departement Loiret an der Regioun Centre.
Tellur
Tellur (Symbol Te) ass e cheemescht Element mat der Uerdnungszuel 52 am Periodesystem vun den Elementer. Seng relativ Atommass ass 127,60. Tellur huet en Isotop, dat déi längst Halbwertszäit vun allen Elementer huet.
Étienne Galowich
Den Étienne (och István oder Stephan) Galowich, gebuer de 6. Mee 1872 zu Újvidék a Serbien, a gestuerwen de 16. Mäerz 1925 an der Stad Lëtzebuerg, war e Konschtschmadd.
Am Ufank hat hien déi ungaresch Nationalitéit, gouf awer 1905 duerch Naturalisatioun Lëtzebuerger.
Den Étienne Galowich huet als Chef d'Atelier an der École d'Artisans an der Stad Lëtzebuerg geschafft.
1913 krut hien, zesumme mat der Angélina Drumaux, de Prix Grand-Duc Adolphe.
Antoine Wehrer
Den Antoine Wehrer, gebuer den 2. Februar 1890 zu Mamer, a gestuerwen ?.... war e lëtzebuergeschen Turner deen op den Olympesche Summerspiller 1912 zu Stockholm an der Lëtzebuerger Turnekipp mat ugetrueden ass.
Jean-Dominique Cassini
De Jean-Dominique Comte de Cassini, och Cassini IV. genannt, gebuer den 30. Juni 1748 zu Paräis a gestuerwen den 18. Oktober 1845 zu Thury-sous-Clermont, war e franséische Kartograph an Astronom.
De Cassini koum am Paräisser Observatoire op d'Welt. Säi Papp, den César-François Cassini de Thury war Direkter dovun.
Am Joer 1768 huet de Jean-Dominique eng Rees als Kommissär vun der Wëssenschaftsakademie an Amerika gemaach, déi hien 1770 an engem Buch publizéiert huet. 1787 bedeelegt hie sech un der Auswäertung vun Observatioune vum Paräisser Observatoire an um Royal Greenwich Observatory, mat deenen déi genee Längtegraddifferenz vu béide Fuerschungsplaze bestëmmt solle ginn. Bei engem Openthalt an England besicht hien zesumme mat dem Pierre Méchain an dem Adrien-Marie Legendre den Astronom Wilhelm Herschel a sengem Observatoire zu Slough. E Wierk, an deem de Cassini seng Aufgabe beschriwwen huet, koum am Joer 1791 eraus. Hie komplettéiert weider d'Kaart vu Frankräich, déi säi Papp ugefaangen hat. D'Kaart gouf am Joer 1793 vun der Wëssenschaftsakademie publizéiert, a war d'Grondlag fir den „Atlas National“, dee Frankräich an Departementer agedeelt duerstellt.
1784 huet hie vu sengem Papp d'Plaz vum Observatoiresdirekter iwwerholl. Seng Pläng fir eng Rekonstruktioun an Ausstattung vum Observatoire no der franséischer Revolutioun si bei der Nationalversammlung op haarde Widderstand gestouss. Seng Positioun gouf onsécher an de 6. September 1793 ass hien zeréckgetrueden. E Joer drop 1794 gouf hie siwe Méint an de Prisong gehäit. No senger Fräiloossung ass hien op Thury geplënnert.
Am Joer 1810 koum säin déckt Wierk Mémoires pour servir à l'histoire de l'observatoire de Paris eraus, dat ënner anerem och d'Biographie vu sengem Urgrousspapp Giovanni Domenico Cassini beschreift.
Charles Behm
De Charles Behm, gebuer de 17. Januar 1883, zu Lëtzebuerg, an do gestuerwen de 7. Februar 1924, war e lëtzebuergeschen Turner deen op den Olympesche Summerspiller 1912 zu Stockholm an der Lëtzebuerger Turnekipp mat ugetrueden ass.
D'Ekipp gouf am europäesche System déi véiert an am fräie System déi fënneft.
Heliozentrescht Weltbild
D'Theorie vum heliozentresche Weltbild (gr: Helios = "Sonn" a kentron = "Zentrum") seet, datt d'Sonn de Mëttelpunkt ass, ronderëm deen all d'Planéite kreesen.
Déi Theorie gouf 1543 vum Kopernikus virgestallt a widderleet dem Aristoteles seng Theorie vum geozentresche Weltbild, wou d'Äerd den Zentrum vum Universum ass.
Canton de Levallois-Perret-Sud
De Canton de Levallois-Perret-Sud ass eng fréier franséisch administrativ Andeelung am Arrondissement Nanterre, am Departement Hauts-de-Seine an der Regioun Île-de-France.
Freskemolerei
Freskemolerei (aus dem Italieeneschen a fresco respektiv affresco intonnaco = op de frëschen, naasse Botz) ass eng Form vu Wand- oder Plaffongsmolerei bei där Pudderfaarwen a klorem Kallekswaasser opgeléist, op frësch Kallekspeis opgedroe ginn.
Dat fäerdegt Wand- oder Plaffongsbild gëtt Fresko genannt. Ëmgangssproochlech gi vun Netkonschthistoriker och dacks Wandmolereien, egal op an dréchener (al secco) oder fiichter (al fresco) Molweis, als Freske bezeechent.
Bei der al fresco-Molerei gi Faarfpigmenter a Kallekwaasser (Kallekfaarwen) ugeréiert an op den nach frëschen, also fiichte Kallek opgedroen. Dobäi vermësche sech d'Kallekdeeler. Beim Dréchnen entsteet eng homogeen Kallekbotzschicht, mat ageschaffte Faarfpigmenter.
D'Faarf kann net, wéi bei der sougenannter Seccomolerei (Wandmolerei op eng dréche Mauer), ofbliederen. D'Technik ass méi opwänneg a méi schwéier, well Botz a Faarf jeeweils de selwechten Dag mussen opgedro ginn, an et gëtt keng Méiglechkeet Feeler ze verbesseren.
Eenzel Motiver vum Gesamtfresko gi jeeweils an engem Dag gemaach. Dëst gëtt Giornata genannt (Dageswierk). De Botz vum nächsten Dag muss ganz virsiichteg op de schonn agefierfte Botz vum Dag virdrun opgedroe ginn, fir d'Wierk dat scho besteet, net ze zerstéieren. D'Stéiss, déi aus de verschiddenen Dageswierker entstinn, si bei Sträifliicht gutt z'erkennen.
Déi éischt historesch noweisbar Freskemolerei staamt aus dem historesche Persien zu der Zäit vum Kyros II. An den historesche Mauere vu Persepolis gëtt bildlech d'Victoire iwwer d'babylonesch Truppen, d'Eruewerung vu Jerusalem an d'Befreiung vun de versklaavten a verschleefte Judden aus hirer babylonescher Gefaangenschaft erzielt.
Beléift war d'Freskemolerei an der Antiquitéit. Gutt erhale Beispiller fanne sech zu Pompeji, z. B. an der Mysteriëvilla an zu Herculaneum. Am Mëttelalter gouf zanter dem Giotto gär mat enger Mëschtechnik vu fresco a secco geschafft. Beispiller, déi gutt erhale sinn, fënnt een an der Cappella degli Scrovegni zu Padua, an an der Basilika San Francesco zu Assisi.
An der Renaissance an am Barock gëtt da bal ausschlisslech nees „al fresco“ geschafft. Berüümt Beispiller sinn d'Sixtinesch Kapell mam bedeitendste Freskenzyklus vum Owendland vum Michelangelo an de Freske vum Raffael am Vatikan.
Schlass Arenberg (Léiwen)
D'Gebai wéi et haut ze gesinn ass staamt aus dem 16. Joerhonnert, gouf awer an der Tëschenzäit ëmgebaut. D'Architektur ass gréisstendeels traditionell flämesch. Et ass aus rouden Zille gebaut, Iwwerzich, Fënsterrummen, an Ecksteng sinn aus Sandsteen. Op den zwéin Ecktierm ass als Wopendéier den däitschen Aadler ze gesinn.
D'Schlass gehéiert der kathoulescher Universitéit vu Léiwen, an am Haaptgebai ass d'Fakultéit vun den Ingenieurswëssenschaften.
Galileo Galilei
De Galileo Galilei, gebuer de 15. Februar 1564 zu Pisa, a gestuerwen den 8. Januar 1642 zu Arcetri bei Florenz, war en italieenesche Mathematiker, Physiker an Astronom a Grënner vun der mathematescher Naturwëssenschaft.
Mat sengen Theorien huet en zum Deel dem Aristoteles seng Aarbechte widderluecht. Hie war ee vun den éischten, déi astronomesch Observatioune mat engem Teleskop gemaach hunn.
Hie war en Unhänger vum Nikolaus Kopernikus. Zu senge Beobachtungen a Berechnungen zielen:
Biographie
1564: De Galilei kënnt de 15. Februar zu Pisa op d'Welt; säi Papp, de Vincenzo Galilei, ass Museker a Musektheoretiker.
1589 - 1592: Hie gouf Lektor fir Mathematik zu Pisa a schrouf säin éischt Wierk: De motu (Iwwer d'Beweegung).
1592 – 1610: Hie gouf Professer fir Mathematik zu Padua.
Seabourn Cruise Line
Seabourn Cruise Line ass eng Croisière-Linn an der héijer Luxus-Class. D'Linn mécht Croisière ronderëm d'Welt, mat enger Dauer vu siwe bis iwwer 100 Deeg. Si gehéiert der Carnival Corporation a gëtt vun hir zesumme mat Cunard geréiert. Si ass een Deel vum Grupp vu Croisièren, déi ënner dem Numm "World's Leading Cruise Lines" ugebueden a vermaart ginn. Zu där Grupp gehéieren: Holland America Line, Princess Cruises, Carnival Cruises, Cunard Line, Costa Crociere, Windstar Cruises an och natierlech Seabourn.
Hir Schëffer si bekannt ënner dem Numm Yachts of Seabourn a si kleng genuch fir vill exotesch Plazen an Häfen ze besichen. Hir Kabinne ginn alleguer als Suitë bezeechent a sinn aussergewéinlech gutt ekipéiert (Radio,TV, DVD-Player asw.). Am Berlitz Guide for Cruising ginn hir Schëffer mat 5 Stären-Plus bewäert, eng Bewäertung, déi nëmmen e puer Schëffer erreechen.
Seabourn gouf 1986 als Filial vun der gigantescher norwegescher Reederei Kloster Cruise gegrënnt. Hiert éischt Schëff, mat den aneren alleguer baugläich, war d ' Seabourn Pride, dat 1988 an Déngscht gestallt gouf. D'identesch Seabourn Spirit huet dunn 1989 hir éischt Croisière gemaach. Dat drëtt scho bestallt identescht Schëff, dat 1990 seng Aktivitéite starte sollt, konnt wéinst finanzielle Schwieregkeeten net vu Klosters iwwerholl ginn, a gouf dunn 1992 un d'Royal Viking Line ënner dem Numm Royal Wiking Queen weidergereecht. Nodeem sech d'Eegentumsverhältnesser vun Schëff zwëschenduerch weider geännert haten, koum et 1995 ënner dem Numm Seabourn Legend erëm zeréck an de Besëtz vun der Seabourn Line, déi domat dräi Schëffer hat, déi sech wéi een Ee deem anere geglach hunn.
No der Faillite vu Kloster Cruise am Joer 1996, huet Carnival Corporation, d'Controll vun der Seabourn Cruise Line iwwerholl.
Canton de Saint-Jean-le-Blanc
De Canton de Saint-Jean-le-Blanc ass eng franséisch administrativ Andeelung am Arrondissement Orléans, am Departement Loiret an der Regioun Centre.
American Standard Code for Information Interchange
ASCII (American Standard Code for Information Interchange) ass eng Norm, déi an der Informatik gebraucht gëtt, fir Schrëftzeechen ze codéieren. Et ass déi Norm, déi an der Informatik am beschte bekannt ass.